Gundars Bērziņš (ekonomists)

Gundars Bērziņš (dzimis 1971. gada 27. decembrī Rīgā) ir latviešu ekonomists un augstskolas pasniedzējs, Latvijas Universitātes rektors, Latvijas Zinātņu akadēmijas korespondētājloceklis.  

 Dzīvesgājums 
Dzimis 1971. gada 27. decembrī Aivara un Baibas Bērziņu ģimenē. Mācījās Rīgas Natālijas Draudziņas 7. vidusskolā. Studēja vadībzinātnes Latvijas Universitātes (LU) Ekonomikas un vadības fakultātē (1990–1995), līdztekus bija SIA "Banex" direktors (1993–1995), tad SIA "HZ Trans" izpilddirektors (1995–1998). 1998. gadā LU ieguva maģistra grādu vadībzinībās un strādāja par AD Trans Ltd. izpilddirektoru (1998–2001).Curiculum Vitae no Latvijas Zinātņu akadēmijas mājaslapas 

2001. gadā viņš kļuva par Latvijas Universitātes Ekonomikas un vadības fakultātes dekāna Edgara Vasermaņa palīgu starptautisko sakaru jautājumos, bet 2003. gadā par šīs pašas fakultātes izpilddirektoru, 2008. gadā rektors Mārcis Auziņš viņu pārcēla no izpilddirektora amata uz Finanšu un uzskaites departamenta direktora amatu, bet pēc gada par kancleru.

2013. gadā Gundars Bērziņš aizstāvēja promocijas darbu doktora zinātniskā grāda ieguvei vadībzinātnē «Stratēģiskās vadīšanas sistēma radošo nozaru organizācijās».

2014. gadā G. Bērziņu ievēlēja par docentu, 2015. gadā par asociēto profesoru, 2016. gadā par Latvijas Universitātes Biznesa, vadības un ekonomikas fakultātes dekānu, 2018. gadā par profesoru. 2019. gada 24. maijā G. Bērziņš piedalījās Latvijas Universitātes rektora vēlēšanās,LETA, "Par Latvijas Universitātes rektoru atkārtoti kļūst Muižnieks",Neatkarīgā Rīta avīze,2019,24. maijs taču iepriekšējais rektors Indriķis Muižnieks tika pārvēlēts uz otro amata termiņu, vēlēšanas pavadīja skandāli un procesuāli pārkāpumi.Muižnieks LU rektora vēlēšanās redz ārēju interešu iejaukšanos 

2024. gada 1. martā LU Satversmes sapulce G. Bērziņu ievēlēja par Latvijas Universitātes rektoru (vēlēšanās apsteidza Signi Bāliņu).

 Publiskie skandāli 

2019. gada 1. aprīlī Gundars Bērziņš kļuva par «Olainfarm» padomes priekšsēdētāju,Atceltajā zāļu ražotāja AS "Olainfarm" sapulcē pirmdien ievēlēta jauna padome, kuru vadīs ekonomists Gundars Bērziņš, aģentūru LETA informēja sapulcē ievēlētais padomes priekšsēdētājs. Esošā padome uzskata, ka sapulce notikusi pretlikumīgi. bet iepriekšējā padome norādīja, ka padome pārvēlēta pretlikumīgi.Skreija, Dace, Nacionālo un biznesa ziņu nodaļas redaktore «Olainfarm akcionāri busiņā ievēl jaunu padomi; esošā to sauc par ālēšanos (plkst. 17.00)», DELFI, 2019, 1. aprīlis.

Pirms LU rektora vēlēšanām 2019. gada maijā LU Akadēmiskās ētikas komisija saņēma uzdevumu izvērtēt Bērziņa disertācijas atbilstību akadēmiskās ētikas un kvalitātes kritērijiem, kā arī izveidoja īpašu komisiju, lai pārbaudītu paša promocijas procesa kvalitāti.LU saņēmusi trauksmes cēlēja ziņojumu par vienu no rektora amata kandidātiem, Latvijas Avīze, 2019, 20. maijsSaņemts trauksmes cēlāja ziņojums par LU rektora amata kandidāta promocijas darba kvalitāti, LETA, 2019, 20. maijs Bērziņš norādīja, ka viņam ir kauns par Latvijas Universitāti un tās vadību, kā arī piebilda, ka Bērziņa reputācijai kaitējumu nodarījusī universitātes vadība apkauno visu Latvijas Universitātes saimi.Dekāns Bērziņš uzskata, ka LU vadība nodarījusi kaitējumu viņa reputācijai, Latvijas Avīze, 2019, 21. maijs Medijos skandālu saistīja arī ar nelikumīgu goda doktora grāda piešķiršanu.Kuzmina, Ilze, Asumi starp rektora krēsla tīkotājiem Latvijas Avīze,2019,22. maijs

 Apbalvojumi un pagodinājumi 
 Izglītības un zinātnes ministra pateicība par ieguldījumu IV Pasaules latviešu zinātnieku kongresa norisē (2018)

 Personīgā dzīve 
Bija precējies ar Kristīni Vasermani, viņiem ir izaugusi meita.

Gundars Bērziņš ir burātājs, viņš dod priekšroku laika pavadīšanai uz jahtas.Gundars Bērziņš skatās ar binokli-Saulkrastu zemju skandāls turpinās. Viņam pieder ūdenstransporta kapitālsabiedrība “Saules gaisma Consulting”, kuras valdes priekšsēdētājs viņš ir bijis. Iepriekš strādājis Banex, HZ Trans, AD Trans.

 Atsauces 

Kategorija:1951. gadā dzimušie
Kategorija:Rīgā dzimušie
Kategorija:Latvijas inženieri
Kategorija:Latvijas Universitātes absolventi
Kategorija:Latvijas Universitātes darbinieki
Kategorija:Latvijas Universitātes rektori
Kategorija:Latvijas burātāji
Kategorija:Latvijas goda doktori